Publication: Magyar Közlöny
Issue: MK-2007-96 (Year: 2007, Number: 96)
Era: 2004-2010
Section: egyes törvénymódosításokról, törvényi rendelkezések hatályon kívül helyezésérõl, valamint egyes törvényi rendelkezések megállapításáról szóló 2004. évi XXIX. törvény
Paragraph Index: 406

12. A támogatás elszámolása és ellenõrzése A kedvezményezettek a támogatás felhasználásáról a támogatási szerzõdés és a gazdálkodásukra vonatkozó elõírások szerint kötelesek számot adni szakmai beszámoló és pénzügyi elszámolás formájában (együttesen: beszámoló). A teljes szakmai és pénzügyi elszámolás végsõ benyújtási határideje: 2008. május 15. A beszámolót a Pályázatkezelõ vizsgálja meg és két alkalommal a hiányosságok kijavítására, pótlására 15-15 napos határidõvel felszólítja a Kedvezményezettet. Ha a Kedvezményezett nem pótolta a hiányosságokat vagy azoknak nem a hiánypótlási felhívásban meghatározott módon tett eleget a felszólításban megjelölt határidõre, úgy további hiánypótlásra nincsen lehetõség, a Pályázatkezelõ a beszámolót elutasítja. A Támogató, a Pályázatkezelõ, illetve a jogszabály által az ellenõrzésükre feljogosított szervek (különösen az ÁSZ, KEHI) jogosultak a támogatás jogszerû felhasználásának ellenõrzése céljából a projekt megvalósításának folyamatba épített, illetve utólagos ellenõrzésére. A Kedvezményezett az ellenõrzések során köteles együttmûködni az ellenõrzést végzõ szervezetekkel, illetve a projekt zárását követõ 5 éven át köteles biztosítani, hogy a pályázatban a dokumentumok õrzésére kijelölt helyen a pályázati dokumentáció teljes anyaga rendelkezésre álljon. A helyszín változásáról köteles haladéktalanul tájékoztatni a Pályázatkezelõt. E kötelezettség megszegése esetén a Támogató jogosult – a kötelezettség fennállásának idõtartama alatt – a támogatás jogosulatlan igénybevételére vonatkozó szankciók alkalmazására.

Source: https://magyarkozlony.hu/hivatalos-lapok/ae80706d6fbe5e5a594037132dfc4ad233aca4f6/dokumentumok/2328e08c0a5325351b4431b0c59f77461fc7ab20/letoltes